'''Det Filologisk-Historiske Samfund''' i [[København]] blev stiftet [[10. oktober]] [[1854]] af 21, mest yngre, [[Danmark|danske]] [[filolog]]er med det formål hos medlemmerne at fremme [[videnskab]]elighed i filologisk-historisk retning. Det virkede oprindeligt væsentlig ved afholdelse af møder, i reglen to om måneden, med foredrag af medlemmerne. Siden [[1872]] udsatte det endvidere to gange om året filologiske [[prisopgave]]r. Endelig har det udfoldet en ikke ringe udgivervirksomhed. I [[1879]] udgaves i anledning af dets 25-årige beståen et mindeskrift med afhandlinger af medlemmer, [[1887]] ''Opuscula philologica'', [[1897]] [[G.P. Christensen Schmidt]]s oversættese af [[Apollonios Rhodios|Apollonios]]' ''[[Argonautika|Argonautertoget]]'', og siden [[1891]] udgives årlig et bind af ''Studier fra Sprog- og Oldtidsforskning''. Som manuskript for medlemmerne er der, oprindelig årlig, senere med nogle års mellemrum, trykt en ''Kort Udsigt'' over samfundets virksomhed.
Historie Videnskab Foreninger Organisationer Videnskabelige_og_historiske_institutioner